देर शाम छराबड़ा पहुंचे सुक्खू; कांग्रेस महासचिव के सामने रखा अपनी सरकार का रिपोर्ट कार्ड
Chief Minister Sukhvinder Sukhu (दैनिक भास्कर) हिमाचल के मुख्यमंत्री सुखविंदर सिंह सुक्खू ने रविवार देर शाम कांग्रेस महासचिव प्रियंका गांधी से मिलने छराबड़ा पहुंचे। उन्होंने प्रियंका गांधी से उनके घर पर करीब आधा घंटा मुलाकात की।
हिमाचल के मुख्यमंत्री सुखविंदर सिंह सुक्खू रविवार देर शाम कांग्रेस महासचिव प्रियंका गांधी से मिलने छराबड़ा पहुंचे। उन्होंने प्रियंका गांधी से उनके घर पर करीब आधा घंटा मुलाकात की।
बताया जा रहा है कि मुख्यमंत्री ने अपनी सरकार के तीन महीने का रिपोर्ट कार्ड प्रियंका गांधी के सामने रखा और बताया कि कांग्रेस किस प्रकार अपनी गारंटी पूरी करने की दिशा में आगे बढ़ रही है।
उन्होंने बताया कि कांग्रेस ने पहली ही कैबिनेट मीटिंग में NPS कर्मचारियों की पेंशन को बहाल कर दिया है, जिसके लिए SOP (मानक संचालन प्रक्रिया) तैयार की जा रही है और एक अप्रैल से कर्मचारियों का NPS में शेयर कटना बंद हो जाएगा।
सुखविंदर सुक्खू ने बताया कि कांग्रेस जल्द अपनी दूसरी गारंटी को भी पूरा करेगी। महिलाओं को 1500 रुपए और एक लाख नौकरी देने के मामले में भी उन्होंने कैबिनेट सब कमेटी गठित कर रखी है।
प्रियंका गांधी शिमला के छराबड़ा में अपने घर पर ठहरी हुई हैं। वहीं बीते शुक्रवार को ही छुटि्टयां बिताने के लिए शिमला पहुंची हैं।